EkBass/fiwiki-20250220-pages-articles huggingface dataset:
Jalkapallon alle 20-vuotiaiden maailmanmestaruuskilpailut 2023

Jalkapallon alle 20-vuotiaiden maailmanmestaruuskilpailut 2023 olivat 23. alle 20-vuotiaiden maailmanmestaruuskilpailut (aikaisemmalta nimeltään nuorten maailmanmestaruuskilpailut). Kisat järjestettiin Argentiinassa 20. toukokuuta – 11. kesäkuuta. Kisaisännyys myönnettiin alun perin Indonesialle, mutta maaliskuussa 2023 Kansainvälinen jalkapalloliitto vei siltä isännyyden Israelin osallistumisen aiheuttamien erimielisyyksien vuoksi. Ottelut pelattiin La Platassa, Mendozassa, Santiago del Esterossa ja San Juanissa. Loppu- ja pronssiottelun sekä välierien pelipaikkana oli Estadio Único Diego Armando Maradona La Platassa. Turnaukseen osallistui 24 joukkuetta, joista Argentiina pääsi turnaukseen kisaisäntänä ja muista joukkueista viisi tuli Euroopasta, neljä Etelä-Amerikasta, neljä Pohjois- ja Keski-Amerikasta, neljä Aasiasta, neljä Afrikasta ja kaksi Oseaniasta. Mestaruuden voitti Uruguay, joka voitti loppuottelussa Italian maalein 1–0. Pronssia sai Israel, joka voitti pronssiottelussa Etelä-Korean maalein 3–1. Puolivälierissä karsiutuivat Brasilia, Kolumbia, Nigeria ja Yhdysvallat. Paras maalintekijä oli seitsemän maalia tehnyt Italian Cesare Casadei. == Lähteet == 20-vuotiaiden 2023 Alle 20-vuotiaiden maailmanmestaruuskilpailut Alle 20-vuotiaiden maailmanmestaruuskilpailut 2023 Alle 20-vuotiaiden maailmanmestaruuskilpailut 2023
Suojassa saman auringon

Suojassa saman auringon on suomalaislaulaja Markku Aron kymmenes, vuonna 1982 julkaistu studioalbumi. Suurin osa levyn materiaalista on käännöskappaleita, mutta levyn kahdestatoista kappaleesta kuusi on suomalaista alkuperää. Finnlevy julkaisi albumin vinyylilevynä ja C-kasettina. == Kappaleet == ; A-puoli # # # # # # ; B-puoli # * # # # # # Lähde:Markku Aro: Suojassa saman auringon -vinyylialbumin takakannen tiedot, Finnlevy, FL 5110, 1982. == Tekijät == === Muusikoita === * Markku Aro – laulu * Veikko Samuli – kapellimestari ja kosketinsoittimet (7) * Jori Sivonen – kapellimestari (1–5, 8–12), kosketinsoittimet (1–5, 7–9, 11, 12) * Kari Kuusamo – kosketinsoittimet (1, 4, 8, 11, 12) * Pave Maijanen – taustalaulu (1, 3, 5, 7–9, 12) * Martti Metsäketo – taustalaulu (1, 3, 5, 7–9, 12) * Irina Milan – taustalaulu (1, 3, 5–10) * Juha Björninen – kitarat (1, 2, 4, 5, 11, 12) * Janne Louhivuori – kitarat (1, 2, 4, 6, 9, 11, 12) * Pekka Helin – basso (5, 9) * Heikki ”Häkä” Virtanen – basso (1, 2, 4, 6, 8, 11, 12) \+ * Markku Johansson – trumpetti (9) * Pentti Lahti – saksofoni (9) * Heikki Hämäläinen – viulut (2, 6, 11) * Mikko Pesonen – viulut (2) * Jorma Ylönen – viulut (2, 9, 11) * Mauri Pietikäinen – alttoviulu (2, 11) * Heikki Vehmanen – alttoviulu (6) * Kari Lindstedt – sellot (9, 11) * Jaakko Raulamo – sellot (2, 6, 11) Lähteet:Suojassa saman auringon -albumin kappaleiden (1–5, 8, 9, 11 & 12) muusikkotietoja Microsoft Word -asiakirjassa (tekijä: Magomusa) === Tuotanto === * Jori Sivonen – tuottaja * Takomo-studiot – äänitys * Dan Tigerstedt – miksaus * Erik Uddström – valokuvat * Markus Heikkerö – ulkoasu Lähde: == Lähteet == Luokka:Vuoden 1982 albumit Luokka:Markku Aron albumit Luokka:Jori Sivosen tuottamat albumit
Jalkapallon alle 20-vuotiaiden maailmanmestaruuskilpailut 2009

Jalkapallon alle 20-vuotiaiden maailmanmestaruuskilpailut 2009 olivat 17. alle 20-vuotiaiden maailmanmestaruuskilpailut (aikaisemmalta nimeltään nuorten maailmanmestaruuskilpailut). Kisat järjestettiin Egyptissä 24. syyskuuta – 16. lokakuuta. Ottelut pelattiin Kairossa kahdella eri stadionilla, Aleksandriassa kahdella eri stadionilla, Suezissa, Port Saidissa ja Ismailiassa. Turnaukseen osallistui 24 joukkuetta, joista Egypti pääsi turnaukseen kisaisäntänä ja muista joukkueista kuusi tuli Euroopasta, neljä Etelä-Amerikasta, neljä Pohjois- ja Keski-Amerikasta, neljä Aasiasta, neljä Afrikasta ja yksi Oseaniasta. Mestaruuden voitti Ghana, joka voitti loppuottelussa Brasilian maalittoman ottelun päätteeksi käydyssä rangaistuspotkukilpailussa maalein 4–3. Pronssia sai Unkari, joka voitti pronssiottelussa Costa Rican tasatilanteen 1–1 jälkeisessä rangaistuspotkukilpailussa maalein 2–0. Puolivälierissä karsiutuivat Arabiemiraatit, Etelä-Korea, Italia ja Saksa. Paras maalintekijä oli kahdeksan maalia tehnyt Ghanan Dominic Adiyiah. == Lähteet == 20-vuotiaiden 2009 Alle 20-vuotiaiden maailmanmestaruuskilpailut Alle 20-vuotiaiden maailmanmestaruuskilpailut 2009 Luokka:Kairon urheilu
Drew O’Connor

Drew O’Connor (s. 9. kesäkuuta 1998 Chatham, New Jersey, Yhdysvallat) on yhdysvaltalainen jääkiekkoilija, pelipaikaltaan vasen laitahyökkääjä. O’Connor edustaa NHL-joukkue Vancouver Canucksia. Ennen NHL-uraansa hän pelasi Dartmouth College -yliopiston joukkueessa. Hän teki varaamattomana pelaajana sopimuksen Pittsburgh Penguinsin kanssa maaliskuussa 2020. Helmikuussa 2025 Penguins kauppasi O’Connorin ja Marcus Petterssonin Canucksiin vaihdossa Vincent Desharnaisiin, Danton Heineniin, Melvin Fernströmin pelaajaoikeuksiin ja ehdolliseen ensimmäisen kierroksen varausvuoroon vuoden 2025 varaustilaisuudessa. O’Connor on pelannut 210 NHL:n runkosarjan ottelua. Näissä otteluissa hän on tehnyt 30 maalia ja 36 syöttöä eli yhteensä 66 tehopistettä. O’Connor on pelannut kaksi NHL:n pudotuspelien ottelua ilman tehopisteitä. Uran tilastot päivitetty 2. helmikuuta 2025. == Lähteet == Luokka:Yhdysvaltalaiset jääkiekkoilijat Luokka:Vancouver Canucksin pelaajat Luokka:Vuonna 1998 syntyneet Luokka:Elävät henkilöt
Aasiantörö

Aasiantörö (Abbottina rivularis) on töröihin kuuluva kalalaji. Lajia tavataan makeista vesistä Kaakkois- ja Itä-Aasiasta. ==Koko ja ulkonäkö== Aasiantörö kasvaa suurimmillaan noin 19 cm pitkäksi. Laji on ruumiinrakenteeltaan pitkänomainen ja lieriömäinen. Kalan kuono on tylppä ja kuonossa on kaksi lyhyttä viiksisäiettä. Pyrstöevä on haarautunut ja vatsa- ja peräevät pitkät- Aasiantörökoiraan selkäevä on korkeampi kuin naaraan. Aasiantörö on selästään vihertävän ruskea ja väri vaalenee vatsaa kohden. Kalan kyljessä on kuudesta kahdeksaan tummaa täplää. ==Levinneisyys ja elintavat== Aasiantöröä tavataan Vietnamista Venäjän kaakkoiskärkeen ulottuvalta alueelta ja Japanista Kyūshūn saarelta. Luontaisin levinneisyyslueensa ulkopuolella se on levinnyt Honshun saarelle, Kazakstaniin, Turkmenistanin ja Uzbekistaniin. Lajin elinympäristöä ovat hitaasti virtaava joet ja järvet. Se liikkuu mutapohjaisissa matalissa veissä ja syö hyönteisten toukkien, matojen ja äyriäisten lisäksi kasvimateriaalia. Lisääntymiskausi on kesäkuulta heinäkuulle ja kutu tapahtuu matalaan veteen tehtyyn kutupesään. Aasiantöröjä pidetään toisinaan akvaarioissa ja niitä hyödynnetään syötteinä vapaa-ajankalastuksessa. ==Lähteet== Luokka:Töröt
Venäjän tutkimusalukset

Venäjän meren tutkimusalukset, kuten Sibirjakov, Karpinski ja Gorigledža, muodostavat osan laajasta tutkimusalusverkostosta, johon kuuluu yli 70 alusta. Suurin osa näistä aluksista toimii suoraan Venäjän puolustusministeriön alaisuudessa. Ne on varustettu kehittyneillä kaikuluotaimilla, tutkilla ja joissakin tapauksissa jopa erikoistuneilla tutkimuslaboratorioilla. === Alusten varustelu ja toiminta === Monien tutkimusalusten nimessä esiintyy sanat Akademik tai Professor, viitaten niiden tieteelliseen rooliin. Ne ovat varustettu korkearesoluutioisilla kaikuluotaimilla tai vedenalaisilla videokameroilla, jotka mahdollistavat tarkan merenpohjan tutkimuksen. Alukset liikkuvat tyypillisesti siksakkia pienellä nopeudella kartoittaessaan merenpohjaa. Jos alus ajelehtii virran mukana, se voi silti suorittaa tutkimuksia kaikuluotaimella ilman moottorin aiheuttamaa häiriötä. === Strateginen merkitys === Venäjän tutkimusalusten keskeisenä tehtävänä on merenpohjan kartoitus ja väitetysti näiden tietojen toimittaminen Venäjän asevoimille. Erityisesti ne voivat kartoittaa strategisia kohteita, kuten tietoliikenne- ja sähkökaapeleita, joita voidaan pitää potentiaalisina sotilaallisina kohteina. Laitteet pystyvät havaitsemaan pieniä kiviä 80 metrin syvyydestä, ja niillä voidaan erottaa merenpohjasta paljon metriä pienemmät kohteet. === Kommunikaatio ja seurantamenetelmät === Venäjän tutkimusalukset pitävät AIS-seurantajärjestelmänsä usein pois päältä, mutta ne lähettävät säätiedot morsekoodina kuuden tunnin välein. Nämä säätiedot sisältävät myös sijaintitiedot, mahdollistaen alusten liikkeiden epäsuoran seuraamisen. == Lähteet == Luokka:Tutkimusalukset
Patrick Dorgu

Patrick Chinazaekpere Dorgu (s. 26. lokakuuta 2004 Kööpenhamina) on tanskalainen jalkapalloilija, joka pelaa laitapuolustajana tai laitakeskikenttäpelaajana. Hänellä on myös Nigerian kansalaisuus. Hän edustaa Englannin Valioliigassa pelaavaa Manchester Unitedia ja kuuluu myös Tanskan jalkapallomaajoukkueeseen. Dorgu siirtyi Nordsjællandin alle 19-vuotiaiden joukkueesta lainalle Leccen vastaavan ikäluokan joukkueeseen kaudeksi 2022–2023. Hän siirtyi Lecceen vakituisella sopimuksella heinäkuussa 2023. Dorgu pelasi Leccen edustusjoukkueessa kaudella 2023–2024 kaikkiaan 32 Serie A:n ottelua, joista avauskokoonpanossa 17. Hän teki maalin helmikuussa Fiorentinaa ja huhtikuussa Sassuoloa vastaan. Kaudella 2024–2025 hän pelasi tammikuun loppuun mennessä 21 Italian pääsarjaottelua, joissa kaikissa hän oli avauskokoonpanossa. Hän teki maalin syyskuussa Parmaa, lokakuussa Veronaa ja marraskuussa Veneziaa vastaan. Dorgu siirtyi Englannin Valioliigan Manchester Unitediin 30 miljoonan euron siirtosummalla helmikuussa 2025. Dorgu on pelannut Tanskan juniorimaajoukkueissa. Ensimmäisen ottelunsa Tanskan A-maajoukkueessa hän pelasi Kansojen liigan ottelussa Sveitsiä vastaan syyskuussa 2024. Hän tuli vaihdosta kentälle 81. minuutilla ja teki ensimmäisen maaottelumaalinsa heti seuraavalla minuutilla. Kaikkiaan hän on 2. helmikuuta 2025 mennessä pelannut neljä maaottelua, joista yhdessä hän on ollut avauskokoonpanossa. == Lähteet == Luokka:Tanskalaiset jalkapalloilijat Luokka:Vuonna 2004 syntyneet Luokka:Elävät henkilöt
Kyzylkumin luonnonpuisto

Kyzylkumin luonnonpuisto () on luonnonsuojelualue Amudarjajoen varrella Xorazmin alueen Tuproqqalʼan piirissä ja Buharan alueen Romitanin piirissä Uzbekistanissa. Sen pinta-ala on 10 311 hehtaaria. Vuonna 1971 perustettu luonnonpuisto sijaitsee Amudarjan oikealla rannalla. Sen pituus kaakosta luoteeseen on 30 kilometriä ja leveys kolme kilometriä. Puistoon kuuluu Amudarjan keskijuoksun rantametsiä (3 177 hehtaaria) ja Kyzylkumin hiekka- aavikkoa (7 134 hehtaaria). Joen tulvien jatkuvasti muovaamat rantametsät, joita Keski-Aasiassa kutsutaan nimellä tugai, koostuvat etupäässä poppeleista, pajuista, tamariskeista ja kaislikosta. Hiekkaharjujen ja dyynien peittämän aavikon kasvillisuus käsittää saksauleja, otakilokkeja, suolakoilla kasvavia tatarkasveja (Calligonum) ja ruohokasveja. Luonnonpuiston erityistehtävä on isokauriin uhanalaisen alalajin Cervus elaphus bactrianusin suojeleminen. Muita eläinlajeja ovat villisika, kultasakaali, afrikanvillikissa, hietakissa, viidakkokissa, kuhertajagaselli sekä monet matelija- ja lintulajit. Joessa elävät muun muassa amudarjanlapiosampi ja pikkulapiosampi. ==Lähteet== Luokka:Luonnonpuistot Luokka:Buharan alue Luokka:Uzbekistanin luonnonsuojelualueet Luokka:Xorazmin alue
Etelä-Kalifornian Vanguard-yliopisto

Etelä-Kalifornian Vanguard-yliopisto (, lyh. VUSC) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1920, ja se sijaitsee Costa Mesan kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut Luokka:Orangen piirikunta (Kalifornia) Luokka:Yhdysvaltalaiset kristilliset oppilaitokset Luokka:Helluntaiherätys Yhdysvalloissa
Evangel-yliopisto

Evangel-yliopisto (, lyh. EU) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1955, ja se sijaitsee Springfieldin kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Missourin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Helluntaiherätys Yhdysvalloissa
George S. Clinton

George S. Clinton (s. 17. kesäkuuta 1947 Chattanooga, Tennessee) on yhdysvaltalainen säveltäjä, joka tunnetaan elokuvamusiikistaan.George S. Clinton Rotten Tomatoes, viitattu 2.2.2025. == Filmografia == Vuosi Suomenkielinen nimi Alkuperäinen nimi 1985 Sokea raivo The Boys Next Door 1986 Teloittaja Avenging Force 1989 Kymmenen pientä neekeripoikaa Ten Little Indians 1989 American Ninja 3 American Ninja 3: Blood Hunt 1991 Kunnes kuolema meidät erottaa Till Death Us Do Part 1991 Villi Orkidea 2 Wild Orchid II: Two Shades of Blue 1992 Villi Orkidea 3 – Viettelysten päiväkirja Wild Orchid 3 – The Red Shoe Diary 1992 Murhaajan silmin Through the Eyes of a Killer 1993 Hellbound Hellbound 1994 Kylmä syli Mother's Boys 1994 Brainscan Brainscan 1994 Kohtalon siivet Amelia Earhart: The Final Flight 1994 Delta of Venus Delta of Venus 1994 Kyttä ja koira Top Dog 1995 Mortal Kombat Mortal Kombat 1996 Frankien vika päivä The Last Days of Frankie the Fly 1996 Nautinnon hinta Business for Pleasure 1997 Austin Powers – kumma jätkä Austin Powers: International Man of Mystery 1997 Kumisota Trojan War 1997 Mortal Kombat 2 – hävitys Mortal Kombat: Annihilation 1998 Villit kuviot Wild Things 1998 Koodinimi: Musta koira Black Dog 1999 Austin Powers – agentti joka tuuppasi minua Austin Powers: The Spy Who Shagged Me 1999 Astronautin vaimo The Astronaut's Wife 2000 Ready to Rumble – kehän kuninkaat Ready to Rumble 2001 Määränpäänä Graceland 3000 Miles to Graceland 2001 Joe – jokapaikan höylä Joe Somebody 2002 Austin Powers ja Kultamuna Austin Powers in Goldmember 2002 Mutta mitä tapahtui joulupukille 2 The Santa Clause 2 2004 The Big Bounce – huijaus Havaijilla The Big Bounce 2004 3 perhettä + yhdet hautajaiset Eulogy 2004 Päivä New Yorkissa New York Minute 2004 A Dirty Shame A Dirty Shame 2006 Hamekyttä 2 Big Momma's House 2 2006 Santa Claus 3 The Santa Clause 3: The Escape Clause 2006 Loistavat naapurit Deck the Halls 2007 Koodinimi: Siivooja Code Name: The Cleaner 2007 Haudatkaa sydämeni Wounded Kneehen Bury My Heart at Wounded Knee 2008 Teini tuli taloon The Clique == Lähteet == Luokka:Yhdysvaltalaiset elokuvasäveltäjät Luokka:Vuonna 1947 syntyneet Luokka:Elävät henkilöt
Bluefieldin yliopisto

Bluefiled-yliopisto (, lyh. BU) on Yhdysvaltain Virginiassa sijaitseva yksityinen yliopisto. Yliopisto on perustettu vuonna 1922, ja se sijaitsee Bluefieldin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä. == Lähteet == == Aiheesta muualla == * Yliopiston verkkosivusto Luokka:Virginian yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Hardin-Simmonsin yliopisto

Hardin-Simmonsin yliopisto (, lyh. HSU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1891, ja se sijaitsee Abilenen kaupungissa. Yliopisto on taustaltaan kristillinen, ja se toimii baptistisen liikkeen työyhteydessä. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Howard Paynen yliopisto

Howard Paynen yliopisto (, lyh. HPU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1889, ja se sijaitsee Brownwoodin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Daniel Salonen

Daniel Salonen (s. 4. joulukuuta 2005 Espoo) on suomalainen jääkiekkomaalivahti, joka edustaa SM-liigajoukkue Rauman Lukkoa. Hänen hanskakätensä on oikea. == Ura == === Seuraura === Salonen on Grankulla IFK:n kasvatti. Hän siirtyi juniorina sittemmin Kiekko-Espooseen. Kaudella 2020–2021 Salonen palkittiin U16 SM-sarjan parhaana maalivahtina Jukka Tammi -palkinnolla ja valittiin ensimmäiseen tähdistökentälliseen. Kaudeksi 2021–2022 hän siirtyi Rauman Lukkoon, kun valmennuspäällikkö Timo Elo otti Saloseen yhteyttä. Salonen pelasi lähes koko kauden seuran U18-joukkueessa, mutta myös yhden ottelun U20-joukkueessa. Myös kauden 2022–2023 hän pelasi suurimmaksi osaksi Lukon U18-joukkueesta, jossa Salonen pelasi alkukaudella kolme peräkkäistä nollapeliä. Hän voitti kauden päätteeksi U18 SM-hopeaa. Salonen nostettiin U18-joukkueesta suoraan SM-liigajoukkueen kokoonpanoon ensimmäisen kerran vain 16-vuotiaana 7. lokakuuta 2022 pelattuun otteluun Hämeenlinnan Pallokerhoa vastaan, kun Lukko lainasi toisen maalivahtinsa Samuel Jukurin Mestikseen. Hän puki neljään runkosarjaotteluun, mutta Salonen ei saanut kuitenkaan peliaikaa. Hän pelasi kauden aikana myös yhdeksän ottelua U20-joukkueessa. Kaudella 2023–2024 Salonen nousi Lukon U20-joukkueen pääasialliseksi vastuunkantajaksi. Hän puki SM-liigajoukkueen paidan kuuteen runkosarja- ja neljään Mestarien liigan otteluun. Salonen sai ensimmäiset ja kauden ainoaksi jääneet peliaikansa SM-liigassa 13. helmikuuta 2025 vieraissa JYPiä vastaan. Hän lähti otteluun kakkosmaalivahtina Daniel Lebedeffille, kunnes Lukko vaihtoi Salosen maalinsuulleen ajassa 44.28, kun JYP siirtyi ottelussa 5–2-johtoon. Hän pelasi vain 2.18 minuuttia, jonka aikana Salosta kohti ei lauottu kertaakaan. Lukko teki kuitenkin kaksi kavennusmaalia, joiden jälkeen Lebedeff vaihdettiin takaisin joukkueen maalille. Myös kauden 2024–2025 Salonen aloitti Lukon U20-joukkueessa. Hänet valittiin U20 SM-sarjan syyskuun kuukauden pelaajaksi. Tammikuussa 2025 Lukko vuokrasi Salosen kuukauden mittaisella sopimuksella Mestis-joukkue Kajaanin Hokkiin. Hän torjui nollapelin heti Mestis-debyytissään 17. tammikuuta 2025 Kiekko-Vantaata vastaan, kun Hokki voitti ottelun lukemin 3–0. Salonen torjui ottelussa 28 kertaa. Hän torjui voiton myös seuraavassa ottelussa, jonka jälkeen Salonen valittiin Mestiksen viikon pelaajaksi. Hän pelasi Hokissa neljä ottelua, kunnes tammikuun lopulla Lukko kutsui Salosen SM-liigavahvuuteensa John Lethemonin loukkaannuttua. Salonen palasi Hokin maalinsuulle 1. helmikuuta pelattuun otteluun. === Maajoukkueura === Salonen on pelannut yhden nuorten maaottelun. == Tilastot == Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 2021–2022 Lukko U20-SM 1 0 1 0 60 6 0 6.00 72,7 – – – – – – – – 2022–2023 Lukko U20-SM 9 25 87,4 – – – – – – – – 2023–2024 Lukko U20-SM 33 11 16 0 1902 97 2 3.06 86,8 – – – – – – – – Lukko SM-liiga 1 0 0 0 2 0 0 0.00 100 – – – – – – – – == Lähteet == * * * === Viitteet === Luokka:Suomalaiset jääkiekkomaalivahdit Luokka:Rauman Lukon pelaajat Luokka:Vuonna 2005 syntyneet Luokka:Elävät henkilöt
Itä-Texasin baptistinen yliopisto

Itä-Texasin baptistinen yliopisto (, lyh. ETBU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1912, ja se sijaitsee Marshallin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Mary Hardin-Baylorin yliopisto

Mary Hardin-Baylorin yliopisto (, lyh. UMHB) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1845, ja se sijaitsee Beltonin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Waylandin baptistinen yliopisto

Waylandin baptistinen yliopisto (, lyh. WBU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1908, ja se sijaitsee Plainviewin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
LeTourneaun yliopisto

LeTourneaun yliopisto (, lyh. LETU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1946, ja se sijaitsee Longviewin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut Luokka:Yhdysvaltalaiset kristilliset oppilaitokset
Lubbockin kristillinen yliopisto

Lubbockin kristillinen yliopisto (, lyh. LCU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1957 ja se sijaitsee Lubbockin kaupungissa. Yliopisto on taustaltaan kristillinen, ja se toimii restorationistisen Church of Christ-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut Luokka:Yhdysvaltalaiset kristilliset oppilaitokset
Regent-yliopisto

Regent-yliopisto () on Yhdysvaltain Virginiassa sijaitseva yksityinen yliopisto. Yliopisto on perustettu vuonna 1977 ja se sijaitsee Virginia Beachin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä. == Lähteet == == Aiheesta muualla == * Yliopiston verkkosivusto Luokka:Virginian yliopistot ja korkeakoulut Luokka:Yhdysvaltalaiset kristilliset oppilaitokset
Atso Hämäläinen

Atso Stefan Hämäläinen on suomalainen muusikko ja kitaristi. Hän on soittanut useissa yhtyeissä. Hämäläisen luotsaamista yhtyeistä Atso & The Rubens lienee tunnetuin. Hän toimii yhtyeen laulajana ja toisena kitaristina. Yhtye on kiertänyt estradeja ympäri Suomen, mutta vuonna 2022 ilmoitti jäävänsä määrittelemättömän pituiselle tauolle. Hämäläinen on kertonut olleensa musiikin lomassa jo nuoresta pitäen. Hän on myös sanoittanut ja säveltänyt musiikkia kotimaisille artisteille. == Yhtyeet == * Atso & The Rubens * This Is * Ahto Lahden Kampaamo * Mickiti * Atso Hämäläinen & Kotipoltto * Goljath == Lähteet == Luokka:Suomalaiset muusikot Luokka:Elävät henkilöt Luokka:Syntymävuosi puuttuu
Jalkapallon nuorten maailmanmestaruuskilpailut 2001

Jalkapallon nuorten maailmanmestaruuskilpailut 2001 olivat 13. nuorten maailmanmestaruuskilpailut. Kisat järjestettiin Argentiinassa 17. kesäkuuta – 8. heinäkuuta. Ottelut pelattiin Buenos Airesissa, Córdobassa, Mendozassa, Rosariossa, Saltassa ja Mar del Platassa. Loppu- ja pronssiottelun pelipaikkana oli José Amalfitani Stadium Buenos Airesissa. Turnaukseen osallistui 24 joukkuetta, joista Argentiina pääsi turnaukseen kisaisäntänä ja muista joukkueista kuusi tuli Euroopasta, neljä Etelä-Amerikasta, neljä Pohjois- ja Keski-Amerikasta, neljä Aasiasta, neljä Afrikasta ja yksi Oseaniasta. Mestaruuden voitti Argentiina, joka voitti loppuottelussa Ghanan maalein 3–0. Pronssia sai Egypti, joka voitti pronssiottelussa Paraguayn maalein 1–0. Puolivälierissä karsiutuivat Alankomaat, Brasilia, Ranska ja Tšekki. Paras maalintekijä oli 11 maalia tehnyt Argentiinan Javier Saviola. == Lähteet == 20-vuotiaiden 2001 Nuorten maailmanmestaruuskilpailut Nuorten maailmanmestaruuskilpailut 2001 Luokka:Buenos Airesin urheilu
Mikko Vihma

Mikko Vihma (s. 1971) on suomalainen näyttelijä ja muusikko. Hän on työskennellyt Helsingin kaupunginteatterin musikaaleissa vuodesta 2002. Vihman roolit edustavat usein yhteiskunnan ylempiä luokkia. == Ura == Mikko Vihma syntyi Sakari ja Marjatta Vihman perheeseen. Vihmalla on tanssimuusikon tutkinto, ja hän keikkaili muusikkona 1992–2002, minkä jälkeen hän siirtyi näyttelemään Helsingin kaupunginteatterin musikaaleissa. Vihman rooleja ovat olleet muun muassa Harrison (Miss Saigon, 2004), liikunnanopettaja (Hairspray, 2005), Von Hussler (Maija Poppanen, 2009), Liberius (Tohtori Zivago, 2013), kirkkoherra (Myrskyluodon Maija, 2017) ja Tahvo (Tahvo ja Bella, 2019). Vihma näytteli Bruce Waynen roolin lyhytelokuvassa Crime Alley (2022). == Lähteet == Luokka:Suomalaiset muusikot Luokka:Suomalaiset näyttelijät Luokka:Vuonna 1971 syntyneet Luokka:Elävät henkilöt
Naisten Kultainen pallo

Naisten Kultainen pallo () on ranskalaisen France Football -lehden myöntämä jalkapallopalkinto edeltävän kauden parhaalle naisjalkapalloilijalle. Sen valinnasta päättää yksi edustaja jokaisen naisten jalkapallon maailmanrankingin silloisen 50 parhaan maan joukosta. Palkinto on saanut kritiikkiä, koska se on jaettu kesken naisten EM-mestaruuskilpailujen karsintojen. Sen vuoksi suuri osa ehdokkaista ei pääse palkintogaalaan. == Palkitut == Vuosi Sija Viite 1\. 2. 3. 2018 Ada Hegerberg Pernille Harder Dzsenifer Marozsán 2019 Megan Rapinoe Lucy Bronze Alex Morgan 2021 Alexia Putellas Jennifer Hermoso Sam Kerr 2022 Alexia Putellas Beth Mead Sam Kerr 2023 Aitana Bonmatí Sam Kerr Salma Paralluelo 2024 Aitana Bonmatí Caroline Hansen Salma Paralluelo == Tilastot == Palkinnot pelaajittain Pelaaja Palkinnot Aitana Bonmatí 2 Alexia Putellas 2 Ada Hegerberg 1 Megan Rapinoe 1 Palkinnot kansalaisuuksittain Kansalaisuus Palkinnot Espanja 4 Norja 1 Yhdysvallat 1 == Lähteet == == Aiheesta muualla == * Palkinnon verkkosivut Luokka:Jalkapallopalkinnot Luokka:Naisten jalkapallo
Paikend

Paikend ( tai Poykand) oli muinainen kaupunki nykyisen Uzbekistanin alueella. Sen rauniot sijaitsevat 44 kilometriä Buharasta lounaaseen. Ajanlaskun alussa syntynyt kaupunki oli 400–600-luvuilla tärkeä kaupan ja käsityöammattien keskus. Sen kukoistus oli suurimmillaan 800–900-luvuilla. Paikend toimi eräiden tietojen mukaan Buharan keidasalueen hallitsijoiden asuinpaikkana ja se oli 400–500-luvuilla hefthaliittien pääkaupunki. Paikendilla oli myös tärkeä strateginen asema Sogdianan ja Buharan keitaan lounaisrajalla. Kaupunki koostui linnoituksesta, muurien, tornien ja porttivarustusten ympäröimistä sisä- ja ulkokaupungista sekä esikaupungeista. Niitä ympäröivät suuret linnoituslaitteet. Ubayd Allah ibn Ziyadin johtamat arabit valloittivat Paikendin vuonna 674, ja vuonna 707 sen valtasi ja ryösti pitkän piirityksen jälkeen Khorasanin käskynhaltija Qutayba ibn Muslim. Samanidien aikana 800–900-luvuilla kaupunki oli myös tieteiden keskus. 1000-luvulla alueen keinokastelujärjestelmä jäi vaille vettä, minkä seurauksena Paikend hylättiin ja se raunioitui. Karakhanidihallitsija Muhammad ibn Sulaymanin aikana 1100-luvun alussa kaupunki rakennettiin uudelleen, ja sinne pystytettiin loistelias palatsi. Zarafšonin alajuoksulta ryhdyttiin kaivamaan kanavaa, mutta 1100-luvun loppupuolella Paikend jäi kokonaan ilman vettä ja se raunioitui jälleen. Alueella on suoritettu arkeologisia tutkimuksia varsinkin 1980- ja 1990-luvuilla. Niiden mukaan Paikendin linnoituksen alin kulttuurikerros on 300–200-luvulta ennen ajanlaskun alkua. Linnoituksesta on löydetty temppelin, moskeijan ja palatsin rauniot. Sisä- ja ulkokaupungissa oli käsityöläisten työpajoja ja Buharan ja Paikendin välisellä karavaanireitillä yli 20 karavaaniseraljia. Kaivauksissa on löydetty keramiikkaa ja lasiastioita, kupari- ja rautaesineitä, aseita sekä kiinalaisia, persialaisia, arabialaisia ja keskiaasialaisia rahoja. Paikendin raunioiden yhteydessä on museo. ==Lähteet== Luokka:Buharan alue Luokka:Uzbekistanin historia
Jalkapallon nuorten maailmanmestaruuskilpailut 1991

Jalkapallon nuorten maailmanmestaruuskilpailut 1991 olivat kahdeksannet nuorten maailmanmestaruuskilpailut. Kisat järjestettiin Portugalissa 14.–30. kesäkuuta. Ottelut pelattiin Lissabonissa, Portossa, Bragassa, Farossa ja Guimarãesissa. Loppuottelun pelipaikkana oli Estádio da Luz Lissabonissa. Turnaukseen osallistui 16 joukkuetta, joista Portugali pääsi turnaukseen kisaisäntänä ja muista joukkueista viisi tuli Euroopasta, kolme Etelä- Amerikasta, kaksi Pohjois- ja Keski-Amerikasta, kaksi Aasiasta, kaksi Afrikasta ja yksi Oseaniasta. Mestaruuden voitti toisen peräkkäisen kerran Portugali, joka voitti loppuottelussa Brasilian maalittoman ottelun päätteeksi käydyssä rangaistuspotkukilpailussa maalein 4–2. Pronssia sai Neuvostoliitto, joka voitti pronssiottelussa Australian tasatilanteen 1–1 jälkeisessä rangaistuspotkukilpailussa maalein 5–4. Puolivälierissä karsiutuivat Espanja, Korea, Meksiko ja Syyria. Paras maalintekijä oli viisi maalia tehnyt Neuvostoliiton Sergei Štšerbakov. == Lähteet == 20-vuotiaiden 1991 Nuorten maailmanmestaruuskilpailut Nuorten maailmanmestaruuskilpailut 1991 Luokka:Lissabonin urheilu Luokka:Porton urheilu
Jalkapallon nuorten maailmanmestaruuskilpailut 1989

Jalkapallon nuorten maailmanmestaruuskilpailut 1989 olivat seitsemännet nuorten maailmanmestaruuskilpailut. Kisat järjestettiin Saudi-Arabiassa 16. helmikuuta – 3. maaliskuuta. Ottelut pelattiin Riadissa, Dammamissa, Jeddassa ja Taifissa. Loppuottelun pelipaikkana oli King Fahd International Stadium Riadissa. Turnaukseen osallistui 16 joukkuetta, joista Saudi-Arabia pääsi turnaukseen kisaisäntänä ja muista joukkueista kuusi tuli Euroopasta, kolme Etelä-Amerikasta, kaksi Pohjois- ja Keski-Amerikasta, kaksi Aasiasta ja kaksi Afrikasta. Kisoihin alun perin selviytynyt Meksiko jäi kiinni neljän yli- ikäisen pelaajan käyttämisestä MM-karsintana toimineessa alueellisessa turnauksessa, minkä seurauksena se suljettiin pois kisoista ja sen tilalle pääsi mukaan Yhdysvallat. Mestaruuden voitti Portugali, joka voitti loppuottelussa Nigerian maalein 2–0. Pronssia sai Brasilia, joka voitti pronssiottelussa Yhdysvallat maalein 2–0. Puolivälierissä karsiutuivat Argentiina, Irak, Kolumbia ja Neuvostoliitto. Paras maalintekijä oli viisi maalia tehnyt Neuvostoliiton Oleg Salenko. == Lähteet == 20-vuotiaiden 1989 Nuorten maailmanmestaruuskilpailut Nuorten maailmanmestaruuskilpailut 1989
Pooyan

Pooyan on alunperin vuonna 1982 julkaistu kolikkopeli, jossa pelaaja ohjaa äitipossuja, jonka vauvat on kidnapattu susien toimesta. Peli on julkaistu myöskin esimerkiksi useille aikakauden 8-bittisille kotitietokoneille (esimerkiksi Commodore 64:lle, MSX:lle sekä Apple II:lle) ja Nintendo Famicomille. Peli on yhden ruudun peli. == Pelaaminen == Pelissä käytetään aseena jousipyssyä. Pelin jokainen taso sisältää kaksi erää. Ensimmäisessä erässä sudet hyppäävät ylhäältä ja pelaajan täytyy ampuma heidät ennen, kun sudet saavuttavat maatason. Maatasoon päässeet sudet yrittävät syödä äitipossun. Toisessa erässä vastaavasti sudet aloittavat alhaalta ja menevät ilmapallojen kanssa ylös. Pelaaja liikkuu hissin avulla. Tietyt sudet yrittävät myös heittää kiviä pelaaajaa päin. Lisäpisteitä saa osumalla hedelmiin. == Aiheesta muualla == https://www.arcade- history.com/?page=detail&id;=2011 Luokka:Vuoden 1982 videopelit Luokka:Konamin kolikkopelit Luokka:Commodore 64 -pelit
Karoline Leavitt

Karoline Leavitt on yhdysvaltalainen republikaanipuolueen vaikuttaja, josta tuli nuorin siihenastinen Valkoisen talon lehdistösihteeri 27-vuotiaana tammikuussa 2025.Ido Vock, Who is Karoline Leavitt, the youngest White House press secretary? BBC 28.1.2025, viitattu 2.2.2025 Leavitt on kotoisin New Hampshiresta. Hän opiskeli viestintää ja politiikan tutkimusta Saint Anselm Collegessa. Opiskeluaikanaan hän oli harjoittelijana Fox Newsin palveluksessa. Leavitt valmistui vuonna 2019 ja pääsi pian presidentti Donald Trumpin puheenkirjoittajaksi, sitten avustavaksi lehdistösihteeriksi. Valkoisesta talosta lähdettyään Leavitt oli Elise Stefanikin viestintäpäällikkö. Hän oli vuonna 2022 ehdolla Yhdysvaltain kongressiin New Hampshiren ensimmäisestä vaalipiiristä, mutta hävisi Chris Pappasille. Tammikuussa 2024 Leavittista tuli Trumpin uuden presidentinvaalikampanjan lehdistösihteeri. Trump ilmoitti Leavittin valinnasta Valkoisen talon lehdistösihteeriksi marraskuussa 2024. Ennen Leavittia nuorin lehdistösihteeri oli ollut Ron Ziegler. == Lähteet == Luokka:Valkoisen talon lehdistösihteerit Luokka:1990-luvulla syntyneet Luokka:Elävät henkilöt
Mara (demoni)

Mara on buddhalaisuudessa pahanlaatuinen taivaallinen asurakuningas, joka yritti estää prinssi Siddhartaa valaistumasta. pienoiskuva|Mara (demoni) Gandhara Swat Valley Buddhalaisessa kosmologiassa Mara yhdistetään kuolemaan, uudestisyntymiseen ja haluun. [ 1 ] Trainor, Kevin (2004). Buddhism: The Illustrated Guide. Oxford University Press. p. 34. ISBN 9780195173987. Nyanaponika Thera on kuvaillut Maraa "valaistumista vastustavien voimien henkilöitymäksi". [ 2 ] Häntä kutsutaan "pahaksi, joka tappaa" ja "papiyaniksi", mikä tarkoittaa olentoa, joka ei ole vain moraalisesti huono, vaan joka on kietoutunut suruun, tuskaan ja onnettomuuteen. [ 3 ]Karetzky, Patricia Eichenbaum. "Māra, Buddhist Deity of Death and Desire." East and West, vol. 32, no. 1/4, 1982, pp. 75–92. . Accessed 5 Oct. 2024. p. 77. Vaikka Maran alkuperä on hindulaisuutta, Maran symbolismin kehitystä levitti buddhalaisuus. [ 4 ]Ling (1962): Buddhism and the Mythology of Evil. London. p. 30. Māra on sanallinen substantiivi kausatiivisesta juuresta ja tarkoittaa 'kuoleman aiheuttamista' tai 'tappamista'. [ 5]name="olson"> Perinteisessä buddhalaisuudessa Mārasta annetaan neljä metaforista muotoa: [ 6 ] * Kleśa- māra – Māra kaikkien taitamattomien tunteiden, kuten ahneuden, vihan ja harhaluulojen, ruumiillistuma. * Mṛtyu-māra – Māra kuolemana. * Skandha-māra – Māra metafora ehdollisen olemassaolon kokonaisuudelle (kaikki on maraa). * Devaputra-māra – aistillisen valtakunnan deva (jumalolento), joka yritti estää Gautama Buddhaa saavuttamasta vapautumisen uudestisyntymisen syklistä Buddhan valaistumisen yönä. Varhainen buddhalaisuus tunnusti sekä kirjaimellisen että psykologisen tulkinnan Marasta. [ 7 ] [ 8 ] "Buddha uhmaa Maraa" on yleinen asento Buddha-veistoksissa . [ 9 ] Buddha esitetään vasen kätensä sylissään, kämmen ylöspäin ja oikea käsi oikealla polvellaan. Hänen oikean kätensä sormet koskettavat maata kutsuakseen maata hänen todistajakseen Maran uhmaamisesta ja valaistumisen saavuttamisesta. == Lähteet == Luokka:Buddhalainen filosofia Luokka:Buddhalaisuuden historia Luokka:Buddhalainen usko ja oppi
Juhani Erkki Hällström

Juhani Erkki Hällström (2. helmikuuta 1865 Liperi – 3. marraskuuta 1940 Liperi) oli suomalainen agronomi, koulunjohtaja ja maatalousneuvos.Ylioppilasmatrikkeli 1853–1899Aikalaiskirja 193470-vuotias. Maatalousneuvos J. Erkki Hällström, Helsingin Sanomat, 02.02.1935, nro 31, s. 8, Kansalliskirjaston digitaaliset aineistot. Viitattu 02.02.2025 Hällströmin vanhemmat olivat Simananniemen meijerikoulun ja Siikasalmen maanviljelyskoulun johtaja, kunnallisneuvos Johan Edvard Hällström (1821-1899) ja Thora Karolina Hällström (k. 1885). Hän pääsi ylioppilaaksi 1884 Hämeenlinnan normaalilyseosta ja valmistui agronomiksi Kööpenhaminan maatalouskorkeakoulusta (Landbohøjskole) 1888. Hällström teki opintomatkoja Skandinaviaan ja Saksaan 1897, Saksaan 1904 sekä Saksaan ja Böömiin 1910.Yrjö Kotivuori, Ylioppilasmatrikkeli 1640–1852: Johan Edvard Hällström. Verkkojulkaisu 2005. Luettu 2.2.2025. Hällström oli Simananniemen maanviljelyskoulussa opettajana 1888–1896 ja koulun johtajana 1896–1902, Simananniemen ja Siikasalmen tilojen hoitajana 1891–1902, Kurkijoen ylemmän maanviljelyskoulun johtajana 1902–1910 ja Kurkijoen maamiesopiston johtajana 1910–1918. Hän oli maataloushallituksen opetusosaston päällikkö ja maatalousneuvos 1918–1932. Hällström oli Pohjois-Karjalan maanviljelysseuran esimiehenä 1899–1902, Itä-Karjalan maanviljelysseuran varaesimiehenä 1904–1913, meijeri- ja karjanhoito-opetuksen uudistuskomitean puheenjohtajana 1905 ja maatalousoppilaitosten toiminta- ja opetusohjelmakomitean puheenjohtajana 1925. Hän oli Liperin osuusmeijerin isännöitsijänä 1895–1902 ja Kurkijoen kuntakokouksen esimiehenä 1910–1913. Hällström oli naimisissa vuodesta 1890 Aino Lovisa Winterin kanssa. Hällströmin veljiä olivat piirilääkäri Karl Adolf Hällström (1854–1919), Siikakoski Oy:n ja Gustaf Cederberg & Co:n toimitusjohtaja, Joensuun piirin höyrykattiloiden ja matkustajalaivojen tarkastaja Henrik Reinhold Hällström (1866–1923) ja Viipurin lääninhallituksen ylimääräinen esittelijä, hovioikeuden asessori Ernst Edvard Hällström (1870–1955). == Suomennoksia == * E. O. Arenander : Muutos- ja aputauluja meijerin- ja karjan-omistajia sekä maidonmyyjiä varten ; tekijän luvalla Suomen oloihin sov. J. E. Hällström. Otava 1891 * W. Cramer : Lyhykäisiä neuvoja sikojen hoidossa ja siittämisessä ; suom. J. E. Hällström. Otava 1891 == Lähteet == Luokka: Suomalaiset virkamiehet Luokka: Suomen koulujen rehtorit Luokka: Vuonna 1865 syntyneet Luokka: Vuonna 1940 kuolleet
Elmer Vauhkonen

Elmer Vauhkonen (s. 3. tammikuuta 2006) on suomalainen jalkapalloilija, joka edustaa Veikkausliigan Gnistania. Hänen pelipaikkansa on hyökkääjä. == Lähteet == Luokka:Suomalaiset jalkapalloilijat Luokka:Vuonna 2006 syntyneet Luokka:Elävät henkilöt
Klemen Slakonja

Klemen Slakonja (s. 3. kesäkuuta 1985 Brežice, Slovenian ST, Jugoslavia) on slovenialainen näyttelijä, koomikko, laulaja ja juontaja. Hän edustaa Sloveniaa kappaleellaan ”How Much Time Do We Have Left?” vuoden 2025 Eurovision laulukilpailussa Baselissa. ==Ura== Slakonja aloitti uransa televisiossa vuonna 2007 imitoimalla slovenialaisia laulajia ohjelmassa Hri- bar. Slakonja on ollut näyttelijänä Slovenian kansallisteatterissa sekä myös juontajana eri ohjelmissa. Vuonna 2016 Slakonja julkaisi kappaleen ”Putin, Putout”, joka on parodia Venäjän presidentti Vladimir Putinista. Kappaleen musiikkivideo ensiesitettiin Slovenian televisiossa, ja se nousi YouTubessa julkaisun jälkeen viraaliksi erityisesti Itä-Euroopassa. Slakonja osallistui vuonna 2025 Slovenian euroviisukarsintana toimivaan EMA 2025 -laulukilpailuun kappaleella ”How Much Time Do We Have Left?”. Hän voitti 1. helmikuuta pidetyn karsinnan finaalin ja näin ollen edustaa Sloveniaa toukokuussa vuoden 2025 Eurovision laulukilpailussa Baselissa, Sveitsissä. Slakonjan debyyttialbumi julkaistaan vuoden 2025 aikana. Ennen kilpailijana osallistumistaan Slakonja on juontanut EMA-laulukilpailua neljästi vuosina 2011, 2012, 2016 ja 2020. ==Lähteet== * === Viitteet === == Aiheesta muualla == Luokka:Slovenialaiset näyttelijät Luokka:Slovenialaiset laulajat Luokka:Vuonna 1985 syntyneet Luokka:Slovenian euroviisuedustajat Luokka:Vuoden 2025 euroviisuedustajat Luokka:Elävät henkilöt
Matti Härmä (jääkiekkoilija)

Matti Härmä (s. 5. syyskuuta 2004 Liminka) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan oikea laitahyökkääjä. Härmä pelaa pääasiassa seuran U20-joukkueessa, jonka varakapteenina hän toimii. == Ura == Härmä on Limingan Kiekon kasvatti. Hän siirtyi juniorina sittemmin Oulun Seudun Salamoihin, josta Härmä jatkoi kaudeksi 2020–2021 Kärpät Teamin U18-joukkueeseen. Kauden 2021–2022 hän pelasi suurimmaksi osaksi U18 SM-sarjaa Oulun Kärppien Akatemia-joukkueessa, mutta myös yhden ottelun samaa sarjaa Kärppien U18-joukkueessa. Härmä teki runkosarjassa yhteensä 40 ottelussa tehot 29+19=48, joilla hän sijoittui U18 SM-sarjan maalipörssissä toiseksi edellään vain Jokereiden Nestor Noiva sekä jakoi pistepörssin yhdeksännen sijan Kärpät Akatemian Konsta Miettusen ja Kärppien Otso Ylitalon kanssa. Härmä pelasi myös neljä ottelua Kärppien U20 Akatemia-joukkueessa. Kaudeksi 2022–2023 hän siirtyi Imatran Ketterän U20-joukkueeseen. Kaudeksi 2023–2024 Härmä siirtyi Vaasan Sportin U20-joukkueeseen. Hän jakoi 15 osumallaan joukkueen sisäisen maalipörssin toisen sijan Oskari Hultin kanssa edellään Marijus Dumčius. Kaudeksi 2024–2025 Härmä nimettiin Sportin varakapteeniksi. Hän teki SM-liigadebyyttinsä 31. tammikuuta 2025 vieraissa Tapparaa vastaan. Härmä merkittiin Sportin nelosketjun oikeaan laitaan Anton Stråkan ja Miika Tiihosen viereen. Hän sai ottelussa jääaikaa 5.35 minuuttia ja Härmälle merkittiin teholukema –1. Liigauransa avausmaalin hän teki seuraavana päivänä kotidebyytissään 1. helmikuuta 2025 Oulun Kärppiä vastaan. Ari-Ville Syrenius valitsi Härmän ottelun Alumnien kakkostähdeksi. == Tilastot == 2022–2023 Ketterä U20-SM 44 8 17 25 4 – – – – – 2023–2024 Sport U20-SM 41 15 8 23 12 3 0 1 1 0 2 kautta yhteensä U20-SM 85 23 25 48 16 3 0 1 1 0 == Lähteet == * * === Viitteet === Luokka:Suomalaiset jääkiekkoilijat Luokka:Vaasan Sportin pelaajat Luokka:Vuonna 2004 syntyneet Luokka:Elävät henkilöt
Cymru North

Cymru North on walesilainen jalkapallosarja, joka kattaa maan pohjoisosan. Yhdessä Cymru Southin kanssa se muodostaa Walesin jalkapallon kakkostason. Sarja perustettiin kaudeksi 2019–2020, jolloin se korvasi Cymru Alliancen. == Joukkueet kaudella 2024-2025 == * Airbus UK Broughton * Bangor 1876 * Buckley Town * Caersws * Colwyn Bay * Denbigh Town * Flint Mountain * Gresford Athletic * Guilsfield * Holywell Town * Llanduldno * Llay Welfare * Mold Alexandra * Penrhyncoch * Prestatyn Town * Ruthin Town == Lähteet == * Luokka:Walesin jalkapallosarjat
Cymru South

Cymru South on walesilainen jalkapallosarja, joka kattaa maan pohjoisosan. Yhdessä Cymru Northin kanssa se muodostaa Walesin jalkapallon toisen sarjatason. Sarja perustettiin kaudeksi 2019–2020, jolloin se korvasi Welsh Football Leaguen. == Joukkueet kaudella 2024-2025 == * Afan Lido * Ammanford * Baglan Dragons * Caerau Ely * Cambrian United * Carmarthen Town * Cwmbran Celtic * Goytre United * Llanelli Town * Llantwit Major * Newport City * Penrhiwceiber Rangers * Pontypridd United * Taff's Well * Trefelin BGC * Trethomas Bluebirds == Lähteet == * Luokka:Walesin jalkapallosarjat
Lönsboda

Lönsboda on taajama Osbyn kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 851 asukasta. ==Lähteet== ==Aiheesta muualla== Luokka:Osbyn kunta Luokka:Ruotsin taajamat
Killeberg

Killeberg on taajama Osbyn kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 612 asukasta. ==Lähteet== ==Aiheesta muualla== Luokka:Osbyn kunta Luokka:Ruotsin taajamat
Kristdala

Kristdala on taajama Oskarshamnin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 926 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Oskarshamnin kunta
Fårbo

Fårbo on taajama Oskarshamnin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 474 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Oskarshamnin kunta
Atte Heinänen

Atte Sakari Heinänen (s. 7. toukokuuta 2004 Espoo) on suomalainen jääkiekkopuolustaja, joka edustaa SM-liigajoukkue Kiekko-Espoota. Hän pelaa pääasiassa seuran U20-joukkueessa, jonka varakapteenina Heinänen toimii. == Ura == Heinänen on Espoon Palloseuran kasvatti. Hän siirtyi C-juniori-ikäisenä Kiekko-Espooseen. Kauden 2019–2020 Heinänen pelasi Espoo Bluesin junioreissa, mutta kaudeksi 2020–2021 seuran joukkueet siirtyivät Kiekko-Espoon alaisuuteen. Kaudella 2021–2022 hän toimi seuran U18-joukkueen varakapteenina. Heinänen oli seitsemällä osumallaan joukkueen eniten maaleja tehnyt puolustaja. Hän voitti kauden päätteeksi U18 Suomen-mestaruuden. Kaudella 2023–2024 Heinänen jakoi Kiekko-Espoon U20-joukkueen sisäisen tehotilaston voiton Kristo Pitkäsen kanssa lukemalla +26. Hän debytoi myös seuran miesten joukkueessa Mestiksen pudotuspeleissä, joissa Heinänen pelasi kolme ottelua ilman tehopisteitä. Hän voitti kauden päätteeksi Mestis-pronssia. Kaudeksi 2024–2025 Heinänen nimettiin Kiekko-Espoon U20-joukkueen varakapteeniksi. Seuran miesten joukkue nostettiin SM-liigaan. Lokakuussa 2024 Kiekko-Espoo lainasi hänet yhden ottelun ajaksi Mestis-joukkue TUTO Hockeyn riveihin. Heinänen teki Kiekko-Espoossa liigadebyyttinsä 1. helmikuuta 2025 vieraissa Tampereen Ilvestä vastaan. Hänelle ja Nooa Nymanille avautui paikat Kiekko- Espoon kokoonpanosta, kun Ville Lajunen loukkaantui ja Niko Seppälä jätti joukkueen. Heinänen merkittiin joukkueen seitsemänneksi puolustajaksi. Hän sai ottelussa jääaikaa 6.12 minuuttia. == Muuta == Heinänen valmistui ylioppilaaksi Haukilahden lukiosta keväällä 2023. == Tilastot == 2021–2022 Kiekko-Espoo U20-SM 1 0 0 0 2 – – – – – Kiekko-Espoo Ch U20-SM 1 0 0 0 2 – – – – – 2022–2023 Kiekko-Espoo U20-SM 36 0 5 5 2 – – – – – Kiekko-Espoo Ch U20-SM 5 0 1 1 0 – – – – – 2023–2024 Kiekko-Espoo U20-SM 46 4 6 10 10 6 0 0 0 4 Kiekko-Espoo Mestis – – – – – 3 0 0 0 0 1 kausi yhteensä Mestis – – – – – 3 0 0 0 0 == Lähteet == * * * === Viitteet === Luokka:Suomalaiset jääkiekkoilijat Luokka:Kiekko-Espoon pelaajat Luokka:Vuonna 2004 syntyneet Luokka:Elävät henkilöt
Bockara

Bockara on taajama Oskarshamnin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 334 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Oskarshamnin kunta
Stångehamn

Stångehamn on taajama Oskarshamnin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 215 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Oskarshamnin kunta
Norsk Fysioterapeutforbund

Norsk Fysioterapeutforbund (lyh. NFF) on norjalainen fysioterapeuttien ammattiliitto. Se kuuluu Unio-keskusjärjestöön. Järjestöllä oli noin 10 000 jäsentä vuonna 2024. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Terveydenhuolto Norjassa
Skatterevisorenes forening

Skatterevisorenes forening on norjalainen verotarkastajien ammattiliitto. Se kuuluu Unio-keskusjärjestöön. Järjestöllä oli noin 500 jäsentä vuonna 2024. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot
TUL Cup 1998

TUL Cup 1998 oli 59. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti FC Jazz, jolle saavutus oli seitsemäs TUL:n mestaruus. Lopputurnaus järjestettiin Porin Karhuhallissa 28. helmikuuta–1. maaliskuuta 1998. Alkulohkojen ottelut pelattiin 2×30 minuutin pituisina ja sijoitusottelut täysimittaisina. == Lopputurnaus == === Lohko A === \---- \---- ;Sarjataulukko === Lohko B === \---- \---- ;Sarjataulukko == Sijoitusottelut == === Sijat 5-6 === \---- === Pronssiottelu === \---- === Loppuottelu === == Lähteet == Luokka:TUL Cup Luokka:Vuoden 1998 jalkapallo
TUL Cup 1992

TUL Cup 1992 oli 53. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Vantaan Pallo, jolle saavutus oli ensimmäinen TUL:n mestaruus. Alkukarsintoihin osallistui 60 joukkuetta. Lopputurnaus järjestettiin Vantaalla Myyrämäki-hallissa 22.–23. helmikuuta 1992. Alkulohkojen ottelut pelattiin 2×30 minuutin pituisina ja sijoitusottelut täysimittaisina. == Lopputurnaus == === Lohko A === \---- \---- ;Sarjataulukko === Lohko B === \---- \---- ;Sarjataulukko == Sijoitusottelut == === Sijat 5-6 === \---- === Pronssiottelu === \---- === Loppuottelu === == Lähteet == Luokka:TUL Cup Luokka:Vuoden 1992 jalkapallo
Paulus Genberg

Paulus (Paul) Genberg (13. huhtikuuta 1811 Brunflo – 29. syyskuuta 1875 Kalmar) oli ruotsalainen pappi ja poliitikko. Hän oli Lundin yliopiston käytännöllisen filosofian professorina vuodesta 1847. Genberg toimi pappissäädyn edustajana valtiopäivillä 1847–1848 ja 1853–1854 sekä Ruotsin kirkko- ja opetusministerinä 1848–1852. Vuonna 1852 hänestä tuli Kalmarin hiippakunnan piispa. Genberg oli Ruotsin akatemian jäsen vuodesta 1871. ==Lähteet== ==Aiheesta muualla== Luokka:Ruotsin kirkon piispat ja arkkipiispat Luokka:Ruotsalaiset professorit Luokka:Lundin yliopiston professorit Luokka:Ruotsin akatemian jäsenet Luokka:Ruotsin ministerit Luokka:Ruotsin kansanedustajat Luokka:Vuonna 1811 syntyneet Luokka:Vuonna 1875 kuolleet
TUL Cup 1990

TUL Cup 1990 oli 51. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Porin Pallo-Toverit, jolle saavutus oli neljäs TUL:n mestaruus. Alkukarsintoihin osallistui 56 joukkuetta. Lopputurnaus järjestettiin Kemin Junkohallissa 24.–25. helmikuuta 1990. Alkulohkojen ottelut pelattiin 2×30 minuutin pituisina ja sijoitusottelut täysimittaisina. == Lopputurnaus == === Lohko A === \---- \---- ;Sarjataulukko === Lohko B === \---- \---- ;Sarjataulukko == Sijoitusottelut == === Sijat 5-6 === \---- === Pronssiottelu === \---- === Loppuottelu === == Lähteet == Luokka:TUL Cup Luokka:Vuoden 1990 jalkapallo Luokka:Kemin urheilu
Genberg

Genberg on seuraavien ruotsalaisten henkilöiden sukunimi: * Ia Genberg (s. 1967), ruotsalainen toimittaja ja kirjailija * Paulus Genberg (1881–1875), ruotsalainen piispa